**Вĕрентекен:** Иванова Татьяна Владимировна

**Предмет**: Чăваш чĕлхи (вырăс чĕлхиллĕ шкул)

**Ачасен ÿсĕмĕ:** 8 класс

**Вĕренÿ кĕнеки**: Печников О.И. Чувашский язык: учебное пособие для 8 класса русской школы.- Чебоксары: Чуваш.кн.изд-во, 2015.- с.70-71

**Урок теми: „Чăваш Республики**”. Паллă ячĕсем

**Урок тĕсĕ:** çĕнĕ пĕлÿ илмелли хутăш урок

**Пĕлÿ тĕллевĕ:**

1. Паллă ячĕ çинчен пĕлнине аса илсе çирĕплетесси.
2. Ачасен çыхăнуллă пуплевне аталантарасси, çĕнĕ сăмахсемпе пуянлатасси, хамăр çĕршывпа мăнаçланма вĕрентесси.

**Сапăрлăх тĕллевĕ**: Тăван çĕршыва, Чăваш Республикине юратма, хисеплеме, хаклама вĕрентесси.

**Аталантару тĕллевĕ**: Текста тĕрĕс те палăртуллă вулас ăслайсене аталантарасси; текст содержанине кĕскен каласа парас хăнăхусене çивĕчлетесси.

**Усă курнă технологисем:**

1. Информаципе хутшăну;
2. Проблемăллă вĕренÿ;
3. Сывлăха упракан;
4. Харпăрлăха аталантармалли;
5. Ушкăнпа хутшăнса ĕçлемелли;

**Урок мелĕсемпе меслечĕсем**: фонетика зарядки, учитель сăмахĕ, шырав, тишкерÿ, кластер, ыйту-хурав, предложенисем, калаçу, тест.

**Пуплеве аталантармалли хăнăхусем**:

- текста палăртуллă вуласси;

- ыйтусем çине çыхăнуллă, тулли предложенисемпе хуравласси;

- шухăша текстри цитатăсемпе усă курса çирĕплетесси;

- текстри кирлĕ вырăнсене тупса вулаттарасси;

- çыхăнуллă каласа пама вĕрентесси;

- пĕтĕмлетÿ тăвассине аталантарасси.

**Словарь ĕçĕ:**

**а) ăнлантармалли сăмахсем:**

* çухрăм – километр
* анлă – широкий
* ансăр – узкий
* тăсăлать - тянется
* хула йышши поселок – поселок городского типа
* патшалăх чĕлхи – государственный язык
* йĕркеленĕ - образовали
* кĕпĕрне – губерния
* ĕçе пуçăн – приступить к исполнению обязанностей

**ă) çырма вĕрентмелли сăмахсем:**

çĕр-шыв – дефиспа çырмалла

Конституци – сăмаха пысăк саспаллинчен çырмалла

**Курăмлăх хатĕрĕсем**: Чăваш Республикин картти, Чăваш Республикин патшалăх символĕсем (герб, ялав, гимн), дидактика материалĕ, тест, чечек макечĕ.

**Кăтарту хатĕрĕсем**: компьютер, проектор.

**Урок эпиграфĕ:**

…Тăван çĕр-шыв санăн тăван килÿнтен пуçланать. Тăван çĕр-шыв сарлака та илемлĕ. Эсĕ кирĕк ăçта пулсан та вăл яланах санпа. Тăван çĕр-шыв кашни çыннăн пĕрре кăна. Анне пек... Юрий Яковлев

**Урок юхăмĕ:**

**Класа йĕркелесси:**

* Сывлăх сунни!
* Дежурнăйсене палăртасси.

1. **Килти ĕçе тĕрĕслесси:**
2. (7- мĕш хăнăхтару (с.67)- сăмахсене тĕслĕхре кăтартнă пек улăштарасси)).

|  |  |  |  |
| --- | --- | --- | --- |
| тĕслĕх | падеж ячĕсем | | |
| **пару падежĕ:**  кама? / мĕне? | **вырăн падежĕ:**  камра? / мĕнре? | **туху падежĕ:**  камран? / мĕнрен? |
| ***вăрман*** | ***вăрмана*** | ***вăрманта*** | ***вăрмантан*** |
| хула | хулана | хулара | хуларан |
| ял | яла | ялта | ялтан |
| шкул | шкула | шкулта | шкултан |
| лицей | лицея | лицейра | лицейран |
| университет | университета | университетра | университетран |
| кÿлĕ | кÿлле | кÿлĕре | кÿлĕрен |
| юхан шыв | юхан шыва | юхан шывра | юхан шывран |
| тинĕс | тинĕсе | тинĕсре | тинĕсрен |
| Атăл | Атăла | Атăлта | Атăлтан |
| Канаш | Канаша | Канашра | Канашран |
| Париж | Парижа | Парижра | Парижран |

1. Карточкăпа (валеçÿ хатĕрĕпе) ĕçлесси:

А) сăмахсене падеж тăрăх вĕçлесе çырса пурнăçласси;

Ă) пĕр-пĕринпе ылмашăнса терĕслени.

**II Çĕнĕ темăна ăнлантарасси:**

1. Урок эпиграфĕ урлă ачасем урок темине палăртни.
2. Урок тĕллевне палăртни.
3. Калаçу йĕркелесси:

- Настя, саншăн Тăван çĕршыв мĕн вăл?

- Маншăн Тăван çĕршыв вăл – хамăн çемье.

- Наташа, саншăн Тăван çĕршыв мĕн вăл?

- Маншăн Тăван çĕршыв вăл – Чăваш Республики.

4. „Чăваш Республики” текстпа ĕçлесси (69-70 стр.)

а) словарь ĕçĕ;

ă) текста абзац тăрăх вуласа пырса хĕвеллĕ кластер туни; содержанине каласа пани;

Кластер çыртарасси:

|  |  |  |
| --- | --- | --- |
| **1 рет** | **2 рет** | **3 рет** |
| 1 абзац | 4 абзац | 6, 7 абзац |
| РЕСПУБЛИКА | ХУЛА | ИСТОРИЙĔ |

Республика - мĕн? мĕнле? мĕн тăвать? (3 тĕрлĕ ыйтупа ыйтăнакан кластер тăвасси)

Хула - мĕн? мĕнле? мĕн тăвать? (3 тĕрлĕ ыйтупа ыйтăнакан кластер тăвасси)

Историйĕ - мĕн? мĕнле? мĕн тăвать? (3 тĕрлĕ ыйтупа ыйтăнакан кластер тăвасси)

б) çĕнĕ сăмахсене текстра тупасси, предложенисене вырăсла куçарасси;

в) ыйтусемпе ĕçлесси (1-мĕш хăнăхтару, 70-мĕш стр.) – (кĕнекепе ĕçлени)

5. Фонозарядка: Тăван çĕр-шыв вăл пирĕн –

Çуралнă кил, тăван хула.

Тăван çĕр-шыв вăл пирĕн –

Атте - анне, пичче - аппа.

Тăван çĕр-шыв вăл пирĕн.

1. Паллă ячĕ çинчен аса илесси:

(Япала е ĕç паллине пĕлтерекен сăмахсене паллă ячĕсем теççĕ. Ыйтăвĕ: мĕнле? )

1. Паллă ячĕсемпе усă курса **кластер** тăвасси:



сумлă

ятлă

пуян

**Кану саманчĕ**

Хул - çурăма хускатмалли самант:

Ăшă çилĕ лăпкă вĕрчĕ, Ак эпир те кармашатпăр,

Хускалайрĕç туратсем. Ай, çитесшĕн вĕсене

Пит ÿсесшĕн вĕсем çÿллĕ, Кăшт хумханнă хыççăн пурте

Эпир лартнă йывăçсем. Парта хушшине ларар,

Ĕçе малалла тăсар.

III. **Вĕреннине çирĕплетни:**

1. «Тăлмачсем» вăйă:

Ачасем, чечекçаврашка ăшĕнче „*Чăваш Республики”* тесе çырнă. Ун тавра çеçкесем. Эпĕ предложение вырăсла калатăп, эсир чăвашла вариантне çеçкесем çинче тупса вуласа парăр.

1. В Чувашской Республике всего 9 городов: Алатырь, Канаш, Чебоксары, Новочебоксарск, Шумерля, Козловка, Мариинский Посад, Цивильск, Ядрин.
2. В Республике проживают более 55 национальностей.
3. Чувашская Республика была образована в 1992 году.
4. В Республике существуют 2 государственных языка – русский и чувашский.
5. Национально-государственные символы Чувашской Республики – герб, флаг и гимн.
6. Функцию Главы Республики исполняет М.В.Игнатьев.
7. Куçару:
8. Чăваш Республикинче тăхăр хула: Улатăр, Канаш, Шупашкар, Çĕнĕ Шупашкар, Çĕмĕрле, Куславкка, Сĕнтĕрвăрри, Çĕрпÿ, Етĕрне.
9. Республикăра 55 ытла наци çыннисем пурăнаççĕ.
10. 1992 çулта Чăваш Республикине йĕркеленĕ.
11. Икĕ чĕлхе – вырăс тата чăваш чĕлхисем патшалăх чĕлхисем.
12. Чăваш Республикин наципе патшалăх символĕсем – герб, ялав тата гимн.
13. Чăваш Республикин элтеперĕн функцине М.В.Игнатьев пурнăçлать.

**IV. Урока пĕтĕмлетни**

1. «*Тĕрĕс хуравне палăрт» тест:*

1).Чăваш Республики мĕнле юхан шыв хĕрринче вырнаçнă?

а) Амур б) Сĕве

ă) Мускав ***в)Атăл***

2). Мĕнле хула Чăваш Республикинче çук?

***а) Чулхула*** б) Çĕнĕ Шупашкар

ă) Çĕмĕрле в) Çĕрпÿ

3). Чăваш Республикине миçемĕш çулта йĕркеленĕ?

а) 1990 çулта ***б) 1992 çулта***

ă) 1991 çулта в) 1993 çулта

4). Чăваш Республикин патшалăх чĕлхисем:

***а) вырăс тата чăваш*** б) чăваш

ă) вырăс в) пурте тĕрĕс

5). Чăваш Республикин пуçлăхĕ кам?

а) В.Путин б) Н.Федоров

ă) Д.Медведев ***в) М.Игнатьев***

*(Тĕрĕс хуравĕсем: 1- в, 2 – а, 3 – б, 4 – а, 5 - в)*

1. *Ачасен ĕçне хакласси.*

Пуçватмăш (кроссворд) – текст тăрăх çак саспаллисенчен сăмахсене тупса çырăр, ыйтусем çине хуравлăр:

**Ç**ĕрпÿ (ЧР хули)

**Ĕ**çе (Н.В.Федоров мĕне? пуçăннă)

**Р**еспублика (вĕçле – Чăваш ....)

**Ш**упашкар (ЧР тĕп хули)

**Ы**тла („Нумай” сăмахăн синонимĕ)

**В**ырăс (национальность)

**V. Киле ĕç.**

Суйласа илме:

1) 69- мĕш страницăри 2, 3, 5, 6 абзацсемпе кластер туса килĕр.

2) Текст содержани тăрăх иллюстраци суйласа килĕр.

3) Пуçватмăш тăрăх эссе (8 предложени) çырса килĕр.